wannaphong/clean_thaiwikipedia huggingface dataset:
# เทศบาลตำบลวังสวรรค์
เทศบาลตำบลวังสวรรค์ เป็นเทศบาลตำบลแห่งหนึ่งในอำเภอบ้านแฮด จังหวัดขอนแก่น ครอบคลุมพื้นที่บางส่วนของตำบลบ้านแฮด (นอกเขตเทศบาลตำบลบ้านแฮด)

 อาณาเขต 
 ทิศเหนือ ติดกับเขตองค์การบริหารส่วนตำบลโนนสมบูรณ์
 ทิศตะวันออก ติดกับเขตองค์การบริหารส่วนตำบลหนองแซง, เทศบาลตำบลบ้านแฮด
 ทิศใต้ ติดกับเขตเทศบาลตำบลโคกสำราญ
 ทิศตะวันตก ติดกับเขตเทศบาลตำบลโคกสำราญ

 ประวัติ 
เทศบาลตำบลวังสวรรค์ แรกเริ่มก่อตั้งเป็นตำบลบ้านเป้า อำเภอชนบท และต่อมาอำเภอชนบทถูกยุบขึ้นตรงต่อการปกครองของอำเภอบ้านไผ่ และมีประกาศให้จัดตั้งเป็น สภาตำบลบ้านเป้า อำเภอบ้านไผ่ "ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):4. 24 สิงหาคม 2516 ต่อมาได้มากระทรวงมหาดไทยประกาศให้เปลี่ยนชื่อตำบลบ้านเป้า เป็น ตำบลบ้านแฮด เมื่อวันที่ 8 ธันวาคม พ.ศ. 2529ประกาศกระทรวงมหาดไทย เรื่อง การเปลี่ยนชื่อตำบลบ้านเป้า เป็นตำบลบ้านแฮด..PDF ราชกิจจานุเบกษา 104 (12) : 632. 22 มกราคม 2530 และมีผลให้สภาตำบลบ้านเป้า เปลี่ยนชื่อเป็น สภาตำบลบ้านแฮด

จนกระทั่งเมื่อวันที่ 19 มการาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะ สภาตำบลบ้านแฮด เป็น องค์การบริหารส่วนตำบลบ้านแฮด "ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (9 ง):20. 30 มกราคม 2539

ต่อมากระทรวงมหาดไทยได้ประกาศเปลียนแปลงฐานะองค์การบริหารส่วนตำบลบ้านแฮด เป็นเทศบาลตำบลวังสวรรค์ มาจนปัจจุบัน

 การปกครอง 
เทศบาลตำบลบ้านแฮด ครอบคลุมพื้นที่บางส่วนตำบลบ้านแฮด แบ่งออกเป็นจำนวน 8 หมู่บ้าน ได้แก่
หมู่ที่ หมู่บ้าน ครอบคลุม หมู่ 1 บ้านแฮด บางส่วน หมู่ 2 บ้านแฮด บางส่วน หมู่ 3 บ้านหนองโง้ง บางส่วน หมู่ 7 บ้านโนนสวรรค์ ทั้งหมด หมู่ 8 บ้านวังหว้า ทั้งหมด หมู่ 9 บ้านขามเปี้ย บางส่วน หมู่ 10 บ้านหนองโง้ง บางส่วน หมู่ 11 บ้านวังหว้า ทั้งหมด
# จังหวัดดั๊กนง
ดั๊กนง  เป็นจังหวัดในเขตที่สูงตอนกลางของประเทศเวียดนาม มีเมืองหลักคือ ซาเหงีย

จังหวัดดั๊กนงติดต่อกับจังหวัดดั๊กลักทางทิศเหนือ ติดกับจังหวัดเลิมด่งทางทิศตะวันออกเฉียงใต้ ติดกับจังหวัดบิ่ญเฟื้อกและประเทศกัมพูชาทางทิศตะวันตก สูงจากระดับน้ำทะเล 500 เมตร โดยมีภูมิประเทศลาดต่ำทางฝั่งตะวันตก มีทุ่งนาและทะเลสาบทางฝั่งใต้ แม่น้ำหลักที่สำคัญ ได้แก่ แม่น้ำบาและแม่น้ำเซเรปก

อุณหภูมิโดยเฉลี่ยคือ 24 องศาเซลเซียส ฤดูฝนเริ่มในเดือนพฤษภาคม สิ้นสุดในเดือนตุลาคม ส่วนฤดูแล้ง เริ่มในเดือนพฤศจิกายน สิ้นสุดในเดือนเมษายน
# จังหวัดกอนตูม
กอนตูม  เป็นจังหวัดในเขตที่สูงตอนกลางของประเทศเวียดนาม มีอาณาเขตติดกับจังหวัดกว๋างนามทางทิศเหนือ จังหวัดกว๋างหงายทางทิศตะวันออก และจังหวัดซาลายทางทิศใต้ ส่วนทางทิศตะวันตกติดกับจังหวัดรัตนคีรีของประเทศกัมพูชา แขวงอัตตะปือและแขวงเซกองของประเทศลาว เมืองหลักของจังหวัดคือเมืองกอนตูม

จังหวัดกอนตูมมีเนื้อที่ 9,614.5 ตารางกิโลเมตร ประชากรประมาณ 432,900 คน เศรษฐกิจขึ้นอยู่กับเกษตรกรรมเป็นหลัก

 แหล่งข้อมูลอื่น 
เว็บไซต์จังหวัดกอนตูม

กอนตูม
หมวดหมู่:ที่สูงตอนกลางของเวียดนาม
# จังหวัดซาลาย
ซาลาย  เป็นจังหวัดในเขตที่สูงตอนกลางของประเทศเวียดนาม มีขนาดพื้นที่มากเป็นอันดับที่ 2 ของประเทศ การแบ่งเขตการปกครองประกอบไปด้วยอำเภอ 14 อำเภอ, เมืองระดับอำเภอ 2 เมือง และนครประจำจังหวัด 1 นคร คือ เปล็ยกู
# จังหวัดหวิญล็อง
หวิญล็อง  เป็นจังหวัดในภูมิภาคดินดอนสามเหลี่ยมปากแม่น้ำโขง ทางตอนใต้ของประเทศเวียดนาม เมืองหลักคือเมืองหวิญล็อง จังหวัดมีประชากร 1,046,390 คน และเนื้อที่ 1,475 ตารางกิโลเมตร (570 ตารางไมล์) ตั้งอยู่ระหว่างแม่น้ำเหิ่วกับแม่น้ำเตี่ยน จึงมีชื่อเสียงในด้านการประมง

จังหวัดหวิญล็องตั้งอยู่ห่างจากนครโฮจิมินห์ไปทางทิศตะวันตกเฉียงใต้ประมาณ  เดินทางได้สะดวกโดยทางหลวงแห่งชาติหมายเลข 1 เอ และสะพานหมีถ่วน

 แหล่งข้อมูลอื่น 

หวิญล็อง
หมวดหมู่:ดินดอนสามเหลี่ยมปากแม่น้ำโขง
# จังหวัดเบ๊นแจ
เบ๊นแจ  เป็นจังหวัดในภูมิภาคดินดอนสามเหลี่ยมปากแม่น้ำโขงของประเทศเวียดนาม การแบ่งเขตการปกครองประกอบด้วยอำเภอ 8 อำเภอ กับนครประจำจังหวัด 1 นคร คือ เบ๊นแจ

 แหล่งข้อมูลอื่น 
 เว็บไซต์จังหวัดเบ๊นแจ  
 เว็บไซต์จังหวัดเบ๊นแจ  
 ข้อมูลจังหวัดเบ๊นแจ 
 เว็บไซต์นครเบ๊นแจ 

เบ๊นแจ
หมวดหมู่:ดินดอนสามเหลี่ยมปากแม่น้ำโขง
# จังหวัดด่งนาย
ด่งนาย  เป็นจังหวัดในภาคตะวันออกเฉียงใต้ของประเทศเวียดนาม ตั้งอยู่ทางทิศตะวันออกและทิศตะวันออกเฉียงเหนือของนครโฮจิมินห์ เมืองใหญ่ที่สุดคือ เบียนฮหว่า ก่อนที่เวียดนามจะเข้าครอบครอง พื้นที่บริเวณจังหวัดนี้เคยอยู่ภายใต้อำนาจของอาณาจักรฟูนาน อาณาจักรเจนละ และอาณาจักรขอมจนถึง ค.ศ. 1627 พื้นที่แห่งนี้เคยมีชื่อเรียกเป็นภาษาเขมรว่า ก็อมโปบซรอกาเตร็ย
# จังหวัดเหิ่วซาง
เหิ่วซาง  เป็นจังหวัดในภูมิภาคดินดอนสามเหลี่ยมปากแม่น้ำโขงของประเทศเวียดนาม มีเมืองหลักคือ หวิทัญ

ก่อนปี ค.ศ. 1975 พื้นที่ของจังหวัดเหิ่วซางนี้รวมเมืองเกิ่นเทอซึ่งเป็นเมืองหลักเข้าไปด้วย ต่อมาในปี ค.ศ. 1975 ได้เปลี่ยนชื่อจังหวัดเป็นจังหวัดเกิ่นเทอ โดยที่เกิ่นเทอยังคงเป็นเมืองหลัก และสุดท้ายในปี ค.ศ. 2004 ได้มีการแยกเมืองเกิ่นเทอและเมืองข้างเคียงออกไปตั้งเป็นเทศบาลนครเกิ่นเทอ พื้นที่ส่วนที่เหลือจึงกลายเป็นจังหวัดเหิ่วซางอย่างในปัจจุบัน

จังหวัดเหิ่วซางมีเขตอุตสาหกรรมเนื้อที่ประมาณ 902 เฮกตาร์ และมีทางหลวงแห่งชาติรวมระยะทาง 120 กิโลเมตร

 แหล่งข้อมูลอื่น 

เหิ่วซาง
หมวดหมู่:ดินดอนสามเหลี่ยมปากแม่น้ำโขง
# การสังหารหมู่ที่ท่าอากาศยานลอด
การสังหารหมู่ที่ท่าอากาศยานลอด เป็นการก่อการร้ายที่เกิดขึ้นเมื่อวันที่ 30 พฤษภาคม ค.ศ. 1972 เมื่อสมาชิกกองทัพแดงญี่ปุ่น 3 คนที่สนับสนุนโดยฝ่ายปฏิบัติการภายนอกแนวร่วมประชาชนเพื่อการปลดปล่อยปาเลสไตน์ (Popular Front for the Liberation of Palestine – External Operations; ย่อ PFLP-EO)"They were responsible for the Lod Airport massacre in Israel in 1972, which was committed on behalf of the PFLP." Jeffrey D. Simon, The Terrorist Trap: America's Experience with Terrorism, Indiana University Press, p. 324.  โจมตีท่าอากาศยานลอด (ท่าอากาศยานนานาชาติเบนกูเรียนในปัจจุบัน) ใกล้เมืองเทลอาวีฟ ประเทศอิสราเอล ทำให้มีผู้เสียชีวิต 26 คน บาดเจ็บ 80 คน"In what became known as the Lod Airport Massacre, three members of the terrorist group, Japanese Red Army, arrived at the airport aboard Air France Flight 132 from Rome. Once inside the airport they grabbed automatic firearms from their carry-on cases and fired at airport staff and visitors. In the end, 26 people died and 80 people were injured." CBC News, The Fifth Estate, "Fasten Your Seatbelts: Ben Gurion Airport in Israel", 2007. Retrieved June 2, 2008.

วันที่ 30 พฤษภาคม ค.ศ. 1972 โกะโซะ โอะกะโมะโตะ, สึโยะชิ โอะกุไดระและยะสึยุกิ ยะสึดะ สมาชิกกองทัพแดงญี่ปุ่นที่ได้รับการฝึกจากกลุ่ม PFLP-EO เดินทางมาที่ท่าอากาศยานด้วยเที่ยวบินจากกรุงโรม กลุ่ม PFLP-EO เลือกพวกเขาแทนชาวปาเลสไตน์เพื่อหลบเลี่ยงการตรวจจับจากฝ่ายอิสราเอล ทั้งสามคนแต่งกายทั่วไปและถือกล่องไวโอลิน เมื่อมาถึงพื้นที่พักคอย พวกเขาหยิบปืนเล็กยาวจู่โจม vz. 58 ที่ถอดพันท้ายออกจากกล่องไวโอลินแล้วกราดยิงไปที่ผู้คน ก่อนจะโยนระเบิดมือ ต่อมายะสึดะถูกผู้ก่อเหตุด้วยกันยิงเสียชีวิต ด้านโอะกุไดระย้ายไปยิงผู้โดยสารขาเข้าก่อนจะถูกระเบิดตัวเองเสียชีวิต ส่วนโอะกะโมะโตะถูกยิงก่อนถูกจับกุมBurleigh, M (2009) Blood & Rage, a cultural history of terrorism, Harper Perennial P161 เหตุการณ์นี้ทำให้มีผู้เสียชีวิต 26 คน เป็นชาวปวยร์โตรีโก 17 คน ชาวอิสราเอล 8 คนและชาวแคนาดา 1 คนและมีผู้บาดเจ็บ 80 คน

หลังเกิดเหตุ ในขั้นต้นทางการญี่ปุ่นไม่เชื่อว่าผู้ก่อเหตุเป็นชาวญี่ปุ่น จนกระทั่งสถานเอกอัครราชทูตญี่ปุ่นยืนยันว่าโอะกะโมะโตะเป็นชาวญี่ปุ่น โอะกะโมะโตะกล่าวว่าตนไม่มีความแค้นกับชาวอิสราเอล แต่ก่อเหตุเพราะ "เป็นหน้าที่ของทหารผู้ปฏิวัติ" เขายอมรับสารภาพและถูกตัดสินจำคุกตลอดชีวิตในเดือนมิถุนายน ปีเดียวกัน โอะกะโมะโตะถูกจำคุกนาน 13 ปีก่อนได้รับการปล่อยตัวในปี ค.ศ. 1985 ร่วมกับนักโทษคนอื่น ๆ ในการแลกเปลี่ยนนักโทษกับทหารอิสราเอลที่ถูกจับThe Terrorist Attack on Lod Airport: 40 Years After  ภายหลังโอะกะโมะโตะลี้ภัยอยู่ในเลบานอน
# เมยังคลาสสิก
เมยังคลาสสิก  เป็นรายการมวยปล้ำพิเศษประเภททัวร์นาเมนต์ ที่จัดโดย สมาคมมวยปล้ำอาชีพอเมริกัน ดับเบิลยูดับเบิลยูอี ซึ่งเป็นเกียรติแก่นักมวยปล้ำหญิง และผู้เข้าสู่หอเกียรติยศดับเบิลยูดับเบิลยูอี Mae Young โดยในผู้ร่วมเข้าแข่งขันนั้นมีนักมวยปล้ำหญิง 32 คน โดยจะเลือกจากนักมวยปล้ำ NXT และสมาคมอิสระ โดยเริ่มปล้ำอัดเทปในวันที่ 13 กรกฎาคม และ 14 กรกฎาคม ค.ศ. 2017 ซึ่งออกอากาศทาง WWE Network ในวันที่ 28 สิงหาคม (รอบที่ 1) และ 4 กันยายน  (รอบที่ 1 ,quarterfinals และ semifinals) และออกอากาศสดในวันที่ 12 กันยายน ค.ศ. 2017 ซึ่งเป็นรอบชิงชนะเลิศทาง WWE Network

รอบ Qualifying 
 บันทึกเทปใน NXT – 23 มิถุนายน (Full Sail University – Winter Park, Florida)

ผู้เข้าร่วมแข่งขัน
นักมวยปล้ำประเทศที่เป็นตัวแทน United States England United States United States New Zealand Germany Japan India Scotland United States Dominican Republic United States South KoreaThis competitor is a replacement for another participant who was taken out of the tournament. United States United States ScotlandPrincesa Sugehit Mexico United States United States United States Australia United States United States United States United States United States Brazil United States Australia United States China China

แทนที่
ผู้เข้าร่วมเหล่านี้ถูกนำออกจากการแข่งขันด้วยเหตุผลบางประการและถูกแทนที่ด้วยคู่แข่งรายอื่น
นักมวยปล้ำประเทศที่เป็นตัวแทนความคืบหน้าในการแข่งขันReasonReplacing wrestler WalesReplaced before the official start of the tournamentACL injury Miranda Salinas

การสลับ
ในกรณีที่ผู้เข้าร่วมอย่างเป็นทางการได้รับบาดเจ็บ พวกเขาจะถูกแทนที่โดยผู้เข้าร่วมรายใดรายหนึ่งต่อไปนี้:
นักมวยปล้ำประเทศที่เป็นตัวแทน United States Italy United States Tonga Canada

 ทีมผู้ประกาศ และผู้บรรยาย 
ชื่อในสังเวียนชื่อจริงหมายเหตุBackstage interviewerHall of FamerRing announcerLead commentatorHall of FamerColor commentatorHall of FamerRing announcer (finals)

กรรมการ
ชื่อในสังเวียนชื่อจริงหมายเหตุEddie OrengoJessika CarrWWE's first full-time female refereeDanilo AnfibioDarryl SharmaD.A. Brewer

ผลการปล้ำ
 รอบทัวร์นาเมนท์ 
The following time limits were in place:
 รอบแรก: 15 นาที
 รอบที่ 2: 20 นาที
 รอบคัดเลือกสุดท้าย: 25 นาที
 รอบรองชนะ: 30 นาที
 รอบชิงชนะ: ไมกำหนด

 รอบสุดท้าย
# ยอดคนสืบระห่ำ 2
ยอดคนสืบระห่ำ 2 เป็นภาพยนตร์แนวแอกชั่นอาชญากรรมของประเทศสหรัฐอเมริกา ออกฉายเมื่อ พ.ศ. 2559 กำกับและเขียนบทโดย Edward Zwick ร่วมเขียนบทโดย Richard Wenk และ Marshall Herskovitz ดัดแปลงจากนวนิยายในชุด Jack Reacher เรื่อง หักเกมฆ่า (Never Go Back) เขียนโดย Lee Child เป็นภาคต่อของภาพยนตร์เรื่อง ยอดคนสืบระห่ำ ซึ่งออกฉายเมื่อ ค.ศ. 2012

 เรื่องย่อ 
เรื่องราวของ แจ๊ค รีชเชอร์ (ทอม ครูซ) อดีตผู้พันแห่งกองทัพบกสหรัฐซึ่งต้องเดินทางกลับไปยังหน่วยงานเก่าของเขาเพื่อช่วยเหลือ ผู้พันซูซาน เทอร์เนอร์ (Cobie Smulders) ให้รอดพ้นจากการถูกกล่าวหาจนทำให้รีชเชอร์ได้ค้นพบความจริงว่าทั้งหมดเป็นแผนสมรู้ร่วมคิดจัดฉากโดยมีนายทหารชั้นผู้ใหญ่ระดับนายพลเป็นผู้บงการอยู่เบื้องหลังเพื่อไม่ให้ผู้พันเทอร์เนอร์เข้ามาขัดขวางการทำงานใหญ่ของพวกเขา
# ล่าเดือด เลือดเย็น
ล่าเดือด เลือดเย็น  เป็นภาพยนตร์อเมริกันแนวฆาตกรรมระทึกขวัญ ออกฉายเมื่อ ค.ศ. 2017 เขียนบทภาพยนตร์และกำกับการแสดงโดย เทย์เลอร์ เชอริแดน นำแสดงโดย เจเรมี เรนเนอร์ รับบทพรานติดตามสัตว์อันตรายของหน่วยบริหารสัตว์ป่าสหรัฐ และ อลิซาเบธ โอลเซน รับบทเป็นเจ้าหน้าที่สอบสวนคดีจากเอฟบีไอ ร่วมด้วยนักแสดงสมทบเช่น จอน เบิร์นธัล, เกรแฮม กรีน และ กิล เบอร์มิงแฮม โดยภาพยนตร์นำเสนอเกี่ยวกับการสืบสวนหาความจริงภายใน เขตสงวนอินเดียน วินด์ ริเวอร์ , รัฐไวโอมิง ถึงสาเหตุการเสียชีวิตอย่างมีเงื่อนงำของหญิงสาววัยรุ่นคนหนึ่งที่เป็นกลุ่มชนพื้นเมืองอเมริกันในสหรัฐจากเผ่าอาราปาโฮ 

ภาพยนตร์เรื่องนี้เป็นภาพยนตร์เรื่องแรกที่ เทย์เลอร์ เชอริแดน รับหน้าที่เป็นทั้งผู้เขียนบทและกำกับการแสดงด้วยตนเอง หลังจากก่อนหน้านี้เขาเคยเขียนบทภาพยนตร์ในเรื่อง Sicario - ทีมพิฆาตทะลุแดนเดือด และ Hell or High Water - ปล้นเดือด ล่าดุ โดยในการเขียนบทภาพยนตร์เรื่องนี้เขาได้รับแรงบันดาลใจมาจากเหตุการณ์จริงที่มีหญิงชนเผ่าพื้นเมืองอเมริกันในสหรัฐถูกล่วงละเมิดทางเพศ, สูญหายและถูกฆาตกรรมเป็นจำนวนมาก แต่กลับถูกเลือกปฏิบัติจากกระบวนการยุติธรรม เขาจึงได้เขียนบทภาพยนตร์เรื่องนี้ขึ้น 

ภาพยนตร์ถูกนำออกฉายครั้งแรกในเทศกาลภาพยนตร์ซันแดนซ์, เมืองซอลต์ เลก ซิตี เมื่อวันที่ 21 มกราคม ค.ศ. 2017 และฉายทั่วประเทศสหรัฐอเมริกาในวันที่ 4 สิงหาคม ค.ศ. 2017

ในประเทศไทยภาพยนตร์เรื่องนี้เข้าฉายในโรงภาพยนตร์ครั้งแรกวันที่ 20 พฤศจิกายน ค.ศ. 2017 โดยบริษัทเอ็ม พิคเจอร์ส เอ็นเตอร์เทนเมนต์ จำกัด (มหาชน) และมีการจำหน่ายในรูปแบบดีวีดีและบลูเรย์ฉบับภาษาไทยในเดือนกรกฎาคม ค.ศ. 2018 โดยบริษัทบูมเมอร์แรง ออนไลน์ จำกัด
# โปเกมอน เดอะมูฟวี่ ตอน ฉันเลือกนาย!
โปเกมอน เดอะมูฟวี่ ตอน ฉันเลือกนาย!  เป็นภาพยนตร์โปเกมอนเดอะมูฟวี่ที่ 20 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 15 กรกฎาคม พ.ศ. 2560 และ ออกฉายในโรงภาพยนตร์ในประเทศไทยเมื่อวันที่ 8 มีนาคม พ.ศ. 2561 (ฉลองครบรอบ 20 ปี ซีรีส์อนิเมะโปเกมอน) จำหน่ายในรูปแบบ ดีวีดี บลูเรย์ และ Blu-ray Limited Edition จำหน่ายประเทศญี่ปุ่นในวันที่ 20 ธันวาคม พ.ศ. 2560 ทางเดอะโปเกมอนคอมพานีจำหน่ายในรูปแบบ Blu-ray Limited Edition เป็นครั้งแรกรอบ 20 ปี 

 เรื่องย่อ 
ซาโตชิ เด็กหนุ่มจากเมืองมาซาระ
รู้สึกตื่นเต้นมากที่จะได้ออกเดินทางพร้อมกับโปเกมอนคู่หูในที่มีอายุครบ 10 ปี แต่ทว่ากลับตื่นสายในวันที่ต้องไปรับโปเกมอนตัวแรก ทำให้โปเกมอนเริ่มต้นทั้ง 3 ที่อยากได้ถูกคนอื่นๆเลือกไปหมด ซาโตชิจึงได้ “พิคาชู” โปเกมอนหนูไฟฟ้าสุดดื้อมาเป็นคู่หูแทน การเดินทางของทั้งคู่เริ่มต้นแบบไม่ดีนัก พิคาชูไม่ยอมเชื่อฟังคำสั่งของซาโตชิ แถมยังไม่ยอมเข้าไปอยู่ในมอนสเตอร์บอลเหมือนโปเกมอนตัวอื่นๆ และตลอดการเดินทางทั้งคู่ได้พบทั้งอุปสรรคจากการถูกก่อกวน เรียนรู้เพื่อนใหม่ รวมถึง

ขนนกสีรุ้ง ที่ได้รับจากโปเกมอนในตำนาน “โฮโอ”
นี่จึงเป็นเรื่องราวบทพิสูจน์จิตใจของกันและกันระหว่างโปเกมอนเทรนเนอร์และโปเกมอนคู่หู ไปร่วมหาคำตอบด้วยกันว่า ทั้งคู่กลายมาเป็นคู่หูที่รักกันมากที่สุดได้อย่างไร? ในการผจญภัยครั้งสำคัญที่สุดครั้งหนึ่งในโลกของโปเกมอนตลอดระยะเวลา 20 ปีมานี้

 นักแสดง 

 ตัวละคร นักพากย์เสียงญี่ปุ่น นักพากย์เสียงไทยซาโตชิริกะ มัตสึโมโตะศันสนีย์ ติณห์กีรดีศพิคาชูอิคูเอะ โอทานิมาโคโตะชิโอริ ซาโต้ธันวา ภักดีอำนาจโซจิคานาตะ ฮงโกอภินันท์ ธีระนันทกุลครอสเรียวตะ โอซากะ ภัคภูมิ ลิ้มมานะสถาพรบอนจีArata Furutaมุซาชิเมะงุมิ ฮะยะชิบะระคนธนันท์ วัฒนชาติวงศ์โคจิโร่ชินอิจิโร่ มิกินิธิวัชร์ ตันติภัสร์สิริเนียสInuko Inuyama อภินันท์ ธีระนันทกุลผู้บรรยาย อุนโช อิชิซึกะดร.ออคิดฮานาโกะMasami Toyoshimaธันวา ภักดีอำนาจจอยโชโกะ นาคากาว่ามาร์ชาโดว์โคอิจิ ยามาเดระวศิน เศรษฐกสิวิทย์

 ตัวละคร 
ซาโตชิ เด็กหนุ่มผู้มุ่งจะเป็นโปเกมอนมาสเตอร์อันดับหนึ่งของโลก เป็นคนที่ทำอะไรตรงไปตรงมา แม้บางครั้ง จะใจร้อนไปบ้าง  แต่ก็มีจิตใจที่ดีงาม “โปเกมอนคู่หู พิคาชู”
มาโคโตะ เด็กสาวผู้ร่าเริงแจ่มใส มีบุคลิกคล้ายเด็กผู้ชาย ดูภายนอกเหมือนว่าเธอกำลังสนุกสนานไปกับการเดินทาง แต่ที่จริงแล้วมันอาจไม่เป็น อย่างที่เห็นก็ได้ “โปเกมอนคู่หู โพจจามะ”
โซจิ โปเกมอนเทรนเนอร์ผู้มุ่งมั่นที่จะเป็นนักวิจัยโปเกมอนในอนาคต เขาและซาโตชิ พบกันโดยบังเอิญ ระหว่างเดินทาง และกลายเป็นเพื่อนที่ดีต่อกัน “โปเกมอนคู่หู ลูคาริโอ”
ครอส เด็กหนุ่มที่เชื่อว่าความแข็งแกร่งคือความถูกต้อง เขาจึงทำทุกอย่าง เพื่อให้ได้เป็นโปเกมอนเทรนเนอร์ที่แข็งแกร่งที่สุด  “โปเกมอนคู่หู กาโอกาเอ็น”
บอนจี นักวิจัยโปเกมอนผู้ศึกษาและเฝ้าติดตามโฮโอมาชั่วชีวิต เขาคือผู้เขียนหนังสือ “โฮโอคือชีวิตของฉัน”
มาร์ชาโดว์ โปเกมอนปริศนา ที่ปรากฏกายออกมาจากเงาของซาโตชิ เป็นโปเกมอนที่ตอบสนองกับขนนกสีรุ้งของโฮโอ
โฮโอ โปเกมอนในตำนานที่เล่าขานกันว่ามีปีกที่เปล่งประกายแสงสีรุ้งและจะปรากฏตัวขึ้นต่อหน้าเทรนเนอร์ผู้มีจิตใจดีงามและไม่ยอมแพ้ให้กับอุปสรรคใดๆ

 เพลงประกอบ 
เพลงญี่ปุ่น
เพลงเปิด
 "Mesase Pokémon Master -20th Anniversary-"  ร้องโดย ริกะ มัตสึโมโตะ
เพลงปิด
 "Oración's Theme ~Let's Walk Together~"  ร้องโดย Asuca Hayashi
เพลงไทย
ไม่มีการใช้เพลงไทย (ใช้เพลงญี่ปุ่น)

 การตอบรับ
# ดับเบิลยูดับเบิลยูอี แคลชออฟแชมเปียนส์
ดับเบิลยูดับเบิลยูอี แคลชออฟแชมเปียนส์ (WWE Clash of Champions) เป็นรายการเพย์-เพอร์-วิวของWWE ที่ออกอากาศสดทางเพย์-เพอร์-วิว และWWE Network โดยเริ่มจัดครั้งแรกในปี ค.ศ. 2016 โดยแทนรายการดับเบิลยูดับเบิลยูอี ไนท์ออฟแชมเปียนส์

วันที่และสถานที่จัด
Raw-branded eventSmackDown-branded event
EventDateCityVenueMain eventClash of Champions (2016)September 25, 2016Indianapolis, IndianaBankers Life FieldhouseClash of Champions (2017)December 16, 2017Boston, MassachusettsTD Garden
# ไทยลีกดิวิชัน 1 ฤดูกาล 2543
ไทยลีกดิวิชัน 1 ฤดูกาล 2543 เป็นการแข่งขันฟุตบอลลีกระดับสอง ของไทย โดยมี 9 สโมสรเข้าร่วมการแข่งขัน โดยการแข่งขันอยู่ภายใต้การดูแลของ สมาคมฟุตบอลแห่งประเทศไทย ในพระบรมราชูปถัมภ์

สโมสรที่เข้าร่วมการแข่งขัน 

 ทหารบก (ตกชั้นมาจาก ไทยแลนด์ลีก 2542)
 ราชประชา
 การไฟฟ้าส่วนภูมิภาค
 พนักงานยาสูบ
 ชลบุรี-สันนิบาตฯ สมุทรปราการ
 ธนาคารทหารไทย
 เซ็นทรัล
 กรุงเทพคริสเตียนวิทยาลัย (เลื่อนชั้นมาจาก ถ้วยพระราชทานประเภท ข. 2542)http://www.thailandsusu.com/webboard/index.php?topic=121026.0;wap2  มาดูคู่ชิงถ้วย ข ตั้งแต่ปี 2539-ปัจจุบัน - ไทยแลนด์สู้ๆ
 ธนาคารอาคารสงเคราะห์ (เลื่อนชั้นมาจาก ถ้วยพระราชทานประเภท ข. 2542)http://www.thailandsusu.com/webboard/index.php?topic=121026.0;wap2  มาดูคู่ชิงถ้วย ข ตั้งแต่ปี 2539-ปัจจุบัน - ไทยแลนด์สู้ๆ

 ตารางคะแนนเมื่อสิ้นสุดฤดูกาล 
สิ้นสุดเมื่อ 7 กันยายน 2543หนังสือพิมพ์สยามกีฬา ฉบับวันที่ 8 กันยายน 2543
 อันดับ ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม  1  พนักงานยาสูบ (C, P)  16  10  4  2  23  9  +14  34 2  กรุงเทพคริสเตียนวิทยาลัย  16  9  4  3  24  13  +11  31 3  ราชประชา  16  7  4  5  29  20  +9  25 4  การไฟฟ้าส่วนภูมิภาค  16  7  3  6  21  20  +1  24 5  ทหารบก  16  6  5  5  25  26  -1  23  6  ธนาคารอาคารสงเคราะห์  16  4  6  6  20  21  -1  18  7  ธนาคารทหารไทย  16  4  4  8  14  23  -9  16  8  ชลบุรี-สันนิบาตฯ สมุทรปราการ  16  4  3  9  20  27  -7  15 9  เซ็นทรัล (R)  16  2  5  9  14  31  -17  11

 กฎการจัดอันดับ: 1st คะแนน; 2nd สถิติการพบกัน; 3rd ผลต่างประตูได้เสีย; 4th จำนวนประตูได้

 เลื่อนชั้นสู่ ไทยลีก โดยอัตโนมัติ เพลย์ออฟเลื่อนชั้น/ตกชั้น ไทยลีก ตกชั้นสู่ ถ้วยพระราชทาน ข.

 ผู้ทำประตูสูงสุด 

สิ้นสุดเมื่อ 7 กันยายน 2543หนังสือพิมพ์สยามกีฬา ฉบับวันที่ 8 กันยายน 2543

10 ประตู
 พิพัฒน์ ต้นกันยา - (ราชประชา)
 ไชยา สอนไชยา - (กรุงเทพคริสเตียนวิทยาลัย)
  คาราเมน เยวส์ - (พนักงานยาสูบ)
9 ประตู
 กฤษขจร วงษ์รัตนะ - (ทหารบก)
8 ประตู
 จักรพงษ์ พงษ์พิทักษ์ - (การไฟฟ้าส่วนภูมิภาค)
# พัก เซ-จุน
พัก เซ-จุน  หรือที่เรียกกันในชื่อ เซจุน พัก เป็นนักเล่นวิดีโอเกมโปเกมอน และโปเกมอน เทรดดิ้งการ์ดเกม ชาวเกาหลีใต้

 ผลงานด้านโปเกมอน 
พักได้รับการยกย่องว่าเป็นหนึ่งในผู้เล่นที่ดีที่สุดในโลก และทำผลงานติดอันดับท็อป 8 อย่างต่อเนื่องในฐานะผู้เล่นวิดีโอเกมรายการโปเกมอนชิงแชมป์โลก เขาได้เปิดตัวในเวทีนานาชาติเมื่อปี ค.ศ. 2011 โดยได้อันดับ 2 ในระดับผู้ใหญ่ของรายการโปเกมอนชิงแชมป์โลก 2011 และผู้เล่นระดับมาสเตอร์หน้าใหม่ในปี ค.ศ. 2012 โดยได้อันดับ 5 ในรายการโปเกมอนชิงแชมป์โลก 2012 หลังจากแพ้โวล์ฟ กลิก (ผู้ได้อันดับ 2) ในรอบรองชนะเลิศ

ในปี ค.ศ. 2013 พักได้สร้างประวัติศาสตร์ซ้ำรอยอีกครั้งด้วยอันดับ 5 ในรายการโปเกมอนชิงแชมป์โลก 2013 ที่แวนคูเวอร์ โดยพ่ายต่อเรียวซุเกะ โคซุเกะ (ผู้ได้อันดับ 2) ในรอบรองชนะเลิศ

ในปีต่อมา พักชนะการแข่งวิดีโอเกมชิงแชมป์ประเทศเกาหลีใต้ 2014 จากนั้นเขาก็ชนะการแข่งโปเกมอนชิงแชมป์โลก 2014 ที่วอชิงตัน ดี.ซี. โดยเป็นฝ่ายชนะจูดี แอสซาเรลลี ในรอบชิงชนะเลิศของระดับมาสเตอร์ พักเป็นที่จดจำ สำหรับการเป็นชาวเกาหลีใต้คนแรกที่ชนะการแข่งโปเกมอนชิงแชมป์โลก และชนะร่วมกับปาจิริสึในทีมของเขา ซึ่งเป็นที่ชื่นชอบของแฟน ๆ อย่างมาก เพื่อเป็นเกียรติแก่ความสำเร็จของเขา ทางชุมชนโปเกมอนเกาหลีได้จัดงานเฉลิมฉลองที่รู้จักกันในชื่อ 'แชมเปียนส์เดย์' ในเดือนพฤศจิกายน ค.ศ. 2014

ส่วนใน ค.ศ. 2016 พักได้รับเชิญให้เข้าร่วมการแข่งโปเกมอนชิงแชมป์โลก 2016 ในฐานะผู้เล่นเทรดดิงการ์ดเกม
# เทศบาลตำบลพันดอน
เทศบาลตำบลพันดอน เป็นเทศบาลตำบลแห่งหนึ่งในอำเภอกุมภวาปี จังหวัดอุดรธานี มีประชากรทั้งหมด 5,681 คนรายงานสถิติจำนวนประชากรและบ้าน ประจำปี พ.ศ. 2561 ท้องถิ่นเทศบาลตำบลพันดอน ระบบสถิติทางการทะเบียน กรมการปกครอง มีพื้นที่ 7.92 ตารางกิโลเมตร ครอบคลุมตำบลพันดอนบางส่วน

 ประวัติ 
เทศบาลตำบลพันดอน เริ่มแรกก่อตั้งเป็น สุขาภิบาลพันดอน เมื่อวันที่ 14 พฤษภาคม พ.ศ. 2499ประกาศกระทรวงมหาดไทย เรื่อง จัดตั้งสุขาภิบาลพันดอน อำเภอกุมภวาปี จังหวัดอุดรธานี ต่อมาได้ขยายเขตสุขาภิบาลพันดอน จาก 6.366 ตารางกิโลเมตร เป็น 7.92 ตารางกิโลเมตร เมื่อวันที่ 3 ตุลาคม พ.ศ. 2515ประกาศกระทรวงมหาดไทย เรื่อง เปลี่ยนแปลงสุขาภิบาลพันดอน อำเภอกุมภวาปี จังหวัดอุดรธานี ปัจจุบันได้รับการเปลี่ยนแปลงฐานะเป็น เทศบาลตำบลพันดอน เมื่อวันที่ 25 พฤษภาคม พ.ศ. 2542

 ที่ตั้งและอาณาเขต 
เทศบาลตำบลพันดอน ตั้งอยู่ในเขตอำเภอกุมภวาปี ตั้งอยู่ทางทิศใต้ของจังหวัดอุดรธานี มีพื้นที่ 7.29 ตารางกิโลเมตร คลอบคลุมพื้นที่บางส่วนของตำบลพันดอน และมีอาณาเขตติดต่อกับพื้นที่ใกล้เคียง ดังนี้
 ทิศเหนือ ติดต่อกับ เทศบาลตำบลกงพานพันดอน
 ทิศตะวันออก ติดต่อกับ องค์การบริหารส่วนตำบลตูมใต้
 ทิศใต้ ติดต่อกับ ลำห้วยกงพาน
 ทิศตะวันตก ติดต่อกับ เทศบาลตำบลกงพานพันดอน

 การปกครอง 

 หมู่บ้าน 
เทศบาลตำบลพันดอน มีพื้นที่การปกครองตำบลพันดอนทั้งตำบล จำนวน 6 หมู่บ้าน ดังนี้
 หมู่  ชื่อหมู่บ้าน  จำนวนประชากร (คน)   จำนวนบ้าน (หลัง)   0  ทะเบียนบ้านกลาง  71  3 4  บ้านวาปี  1,244  889 5  บ้านน้ำฆ้อง  1,163  359 9  บ้านนาหนองทุ่ม  907  287 14  บ้านหนองศรีเจริญ  18  11 15  บ้านน้ำฆ้อง  1,314  687 16  บ้านน้ำฆ้อง  964  278 รวม  5,681  2,514

 ชุมชน 
 ชุมชนบ้านวาปี
 ชุมชนบ้านน้ำฆ้อง
 ชุมชนบ้านดอน
 ชุมชนบ้านนาหนองทุ่ม
# เหตุระเบิดของเรือบรรทุกน้ำมันที่บรรจุน้ำมันซอมอสกี
เหตุระเบิดของเรือบรรทุกน้ำมันที่บรรจุน้ำมันซอมอสกี  เมื่อวันที่ 1 สิงหาคม พ.ศ. 2520 เรือบรรทุกน้ำมัน TH-602 เกิดระเบิดซึ่งตั้งอยู่ที่บรรจุน้ำมันซอมอสกี ตั้งอยู่ในเมืองนิจนีนอฟโกรอด

เหตุการณ์
เมื่อวันที่ 1 สิงหาคม พ.ศ. 2520 ได้มีการระเบิดบนเรือบรรทุกน้ำมัน TH-602 จำนวน 600 ตันซึ่งอยู่ภายใต้การขนถ่ายที่บรรจุน้ำมันซอมอสกี สาเหตุของไฟคือความผิดปกติของเครื่องกำเนิดไฟฟ้าในเรือ 8.34 นาฬิกา สัญญาณเตือนไฟได้ดังในแผงควบคุมของเรือ 14 นาฬิกาเรือบรรทุกน้ำมัน TH-602 ถูกนำน้ำมันส่งไปยังเรือบรรทุกน้ำมันอีกลำซึ่งมีรถดับเพลิง 4 คัน, เรือดับเพลิง 2 ลำ และเรือยนต์ 4 ลำคอยประจำการ

ไฟเริ่มขยายวงกว้างขึ้นจนเมื่อเวลา 9.37 นาฬิกาเกิดระเบิดขึ้นเรือบรรทุกน้ำมันถูกฉีกขาดออกเป็นสองส่วนส่วนท้ายเรือจมลง การระเบิดครั้งนี้ได้ฆ่านักผจญเพลิง 24 คนและลูกเรือ 9 คนของเรือ 28 คนบนฝั่งได้รับแผลไหม้อย่างรุนแรงและได้รับบาดเจ็บสาหัส ผลกระทบที่รุนแรงมากขึ้นคือเรือบรรทุกน้ำมันอยู่ห่างจากฝั่ง 30 เมตรในสถานที่แห่งนี้เป็นหน้าผาสูง 25 เมตรทำให้แรงระเบิดได้อัดขึ้นไปในภูเขาhttp://kriminalnn.ru/2012/08/01/vzryv-tankera-u-sormovskoj-neftebazy-1977-god/

ตามคำสั่งคณะกรรมการโซเวียตได้มอบเหรียญเกียรติยศให้แก่นักผจญเพลิง และผู้เสียชีวิตในเหตุการณ์ ในบริเวณที่เกิดเหตุได้มีการสร้างอนุสรณ์
# ซารีนามาร์ฟา โซบาคินาแห่งรัสเซีย
ซารีนามาร์ฟา โซบาคินาแห่งรัสเซีย (Marfa Sobakina; Марфа Васильевна Собакина; ค.ศ. 1552 – ค.ศ. 1571) เป็นซารีนาแห่งอาณาจักรซาร์รัสเซีย และเป็นพระมเหสีพระองค์ที่สามในซาร์อีวานที่ 4 แห่งรัสเซีย

พระประวัติ
เป็นธิดาตระกูลพ่อค้าเมืองเวลีคีนอฟโกรอด บิดามีนามว่า วาซิลี โซบาคิน มาร์ฟาได้ถูกเลือกโดยซาร์อีวานที่ 4 แห่งรัสเซียให้เป็นพระมเหสีจากพิธีดูตัวเจ้าสาว ท่ามกลางสตรีที่ถูกส่งมาให้คัดเลือกในรอบสุดท้ายถึง 12 คน หลังจากซารีนามารีเยีย เตมรีอูคอฟนา พระมเหสีพระองค์ที่สองสิ้นพระชนม์ เพียงไม่กี่วันหลังจากมาร์ฟาได้ถูกรับเลือกให้เป็นซารีนา พระนางก็ประสบกับพระอาการประชวรลึกลับ มีความลือว่าพระนางทรงถูกวางยาพิษอย่างไม่ได้ตั้งใจโดยมารดาของพระนางเอง ซึ่งให้พระนางเสวยยาเพื่อเพิ่มศักยภาพในการตั้งครรภ์ ซารีนามาร์ฟาทรงน้ำหนักลดลงอย่างรวดเร็วและทรงประทับยืนแทบจะลำบาก ถึงกระนั้นมาร์ฟาได้ทรงเข้าพิธีอภิเษกสมรสกับซาร์อีวานในวันที่ 18 ตุลาคม ค.ศ. 1571 ณ อะเลคซันดรอฟสกา สโลโบดา เพียงไม่กี่วันถัดมาซารีนามาร์ฟาก็สิ้นพระชนม์

การสิ้นพระชนม์ของซารีนามาร์ฟาได้ทำให้ซาร์อีวานทรงเป็นโรคจิตหวาดระแวงเพิ่มมากขึ้น พระองค์จึงไม่ทรงเชื่อว่าข้าราชบริพารจะจงรักภักดีต่อพระองค์ พระเจ้าซาร์ทรงจดจำถึงการสิ้นพระชนม์ของซารีนาอนาสตาเซีย โรมานอฟนา พระมเหสีพระองค์แรก ซึ่งสิ้นพระชนม์จากการถูกลอบวางยาพิษ ซาร์จึงทรงสั่งประหารข้าราชบริพารเป็นจำนวนมากจากเหตุการณ์นี้ รวมทั้ง มิคาอิล เตมรูค (พระเชษฐาในซารีนามารีเยีย พระมเหสีพระองค์ที่สอง) ได้ถูกสงสัยและสั่งประหารด้วยการเสียบประจาน
# มักซิม โซโคลอฟ
มักซิม ยีรีวิช โซโคลอฟ (เกิด 29 กันยายน ค.ศ. 1968) เป็นนักการเมืองและนักเศรษฐศาสตร์ชาวรัสเซีย ปัจจุบันเขาเป็นรัฐมนตรีว่าการกระทรวงคมนาคมตั้งแต่วันที่ 21 พฤษภาคม พ.ศ. 2555Presidential Decree "On the appointment of the Minister for Transportation of the Russian Federation", 21.05.2012

ชีวประวัติ
ชีวิตช่วงต้น
มักซิม โซโคลอฟเกิดเมื่อวันที่ 29 กันยายน พ.ศ. 2512 ในเมืองเซนต์ปีเตอส์เบิร์ก ประเทศรัสเซีย เขาเข้ารับราชการในกองทัพตั้งแต่ปีพ.ศ. 2530-2532 ในปีพ.ศ. 2534 เขาจบการศึกษาด้วยเกียรตินิยมจากมหาวิทยาลัยเซนต์ปีเตอส์เบิร์ก สาขาเศรษฐศาสตร์

อาชีพ
ระหว่างปีพ.ศ. 2534 ถึง พ.ศ. 2536 มักซิม โซโคลอฟเคยทำงานเป็นวิทยากรในสาขาเศรษฐศาสตร์ที่มหาวิทยาลัยเซนต์ปีเตอส์เบิร์ก

ในปีพ.ศ. 2551 เขาได้รับให้วิทยานิพนธ์ของเขาเป็นวิทยานิพนธ์เอกในสาขาเศรษฐศาสตร์ วิทยานิพนธ์ปริญญาเอกฉบับนี้มีการตีพิมพ์ผลงานโดย Dissernet Published results of the expertise of Maksim Sokolov’s thesis on Dissernet server

ในปีพ.ศ. 2554 มักซิม โซโคลอฟได้รับให้เป็นศาสตราจารย์และหัวหน้าวิชาบริหารธุรกิจของมหาวิทยาลัยเซนต์ปีเตอส์เบิร์ก

ธุรกิจ
ในปีพ.ศ. 2535 เขาได้เป็นผู้บริหารบริษัท "รอสซี"  ในปีพ.ศ. 2542-2547 เขาได้เป็นผู้บริหารบริษัท "คอร์ปอเรชั่นเอส" ซึ่งเป็นบริษัทที่สร้างบ้านได้มีคุณภาพในเซนต์ปีเตอส์เบิร์กhttp://www.themoscowtimes.com/mt_profile/maxim_sokolov/459629.html

นักการเมือง
ในปีพ.ศ. 2552 เขาย้ายไปที่กรุงมอสโก ในวันที่ 4 ธันวาคมของปีเดียวกันเขาได้เป็นอธิบดีกรมอุตสาหกรรมและสาธารณูปโภคภายใต้รัฐบาลรัสเซีย ในเดือนพฤษภาคมปีพ.ศ. 2552 เขาได้รับแต่งตั้งให้เป็นรัฐมนตรีว่าการกระทรวงคมนาคม

ชีวิตส่วนตัว
เขาแต่งงานแล้วและมีลูกสามคน

เกียรติคุณและรางวัล
 เหรียญอิสริยาภารณ์ "สำหรับกิตติคุณแห่งปิตุภูมิ" ชั้นที่ 2
# เขตโคโนฮานะ
เขตโคโนฮานะ  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น ตั้งอยู่บริเวณทางตะวันตกของเมืองที่ปากแม่น้ำโยโดะ มีอาณาเขตครอบคลุมถึงเกาะเทียมอีกสองเกาะ เขตโคโนฮานะยังเป็นที่ตั้งของยูนิเวอร์แซลสตูดิโอส์เจแปน